
Natae ad ealeem ApoeMiearum Litierarum die- 
Hnetis numeris subJieiutUury qui numeri respon- 
dent iis quos ipsis Litteris Apoatolicie, suia locia^ 
inaeruimue, Maximam partem desumiae sunt ex 
ephemeride: ** HouveUe Bevue Theologique,** 



SijrcnBsiia Domini Nostri Lsonib 

PlVINA PBOYIDBNTIA 

PAPAE XIII. 

LlTTERAB ENCYCLICAB 

qOIBUB XZTBAOBDINABIUIC JUBILAEUM INDICITUR YBNB* 

BABIIJBUS FBATBIBUS PATBIABCHIS PRIMATIBUS 

ABCHIBPI8COFI8 BPISCOPI8 ALIISQUB LOCORUM 

OBDINABIIB 6BATIAM ET COMMUNIONBM 

OUM APOSTOLIOA CBDB HABENTIBUS. 



LEO PP. XIII. 

Vekerabiles Fratres, 

Salutem et Apostolicam Benedictionem. 

Quod auctoritate ApostoHca se- 
mel jam atque iterum decrevimus, 
ut annus sacer toto orbe Christiano 

extra ordinem ageretur, oblatis 
bono publico caelestium munerum 
thesauris, quorum est in Nostra po- 
testate dispensatio, idem placet in 
annum proximum, Deo favente, de- 
cernere. Cujus utilitas rei fugere 
vos, Venerabiles Fratres, nequa- 
quam potest gnaros temporum ac 
morum : sed quaedam singularis ra- 
tio facit, ut in hoc consilio Nostro 
major, quam fortasse alias, inesse 
opportunitas videatur. Nimiinim 
cum de civitatibus superiore epis- 
tola Encyclica docuerimus, quanti 
intersit, eas ad veritatem formam- 
que Christianam propius accedere, 
intelligi jam licet quam sit huic ip- 
si proposito Nostro consentaneum 
dare operam, quibuscumque rebus 
possumus, ut vel excitentur homi- 
nes ad Christianas virtutes, vel re- 
vocentur. Talis est enim civitas, 
qualis populorum fingitur moribus : 
et quemadmodum aut navigii aut 



aedium bonitas ei singularum pen- 
dent bonitate aptaque suis locis 
collocatione partium, eodem fere 
modo rerum cursus publicarum rec- 
tus et sine offensione esse non po- 
test, nisi rectam vitae cives conse- 
quantur viam. Ipsa disciplina ci- 
vilis, et ea omnia quibus vitae pub- 
licae constat actio^ nonnisi auctori- 
bus hominibus nascuntur, intere- 
unt : homines autem suarum solent 
opinionum morumque expressam 
imaginem iis rebus affingere. Quo 
igitur eis praeceptis Nostris et im- 
buantur penitus animi, et, quod ca- 
put est, quotidiana vita singulorum 
regatur enitendum est, ut singuli 
inducant animum Christiane sa- 
pere, Christiane agere non minus 
publice quam privatim. 

Atque in ea re tanto major est 
adhibenda contentio, quanto plura 
impendent undique pericula. IV on 
enim exiguam partem magnae illae 

patrum nostrorum virtutes cessere : 
cupiditates, quae per se vim habent 
maximam, majorem licentia quae- 
siverunt : opinionum insania, nullis 
aut parum aptis compressa frenis, 
manat quotidie longius : ex iis ip- 
sis, qui recte sentiant, plures prae- 
postero quodam pudore deterriti 
non audent id quod sentiunt libere 
profiteri, multoque minus reipsa 
perfcere : deterrimorum vis exem- 
plorum in mores populares passim 
mfluit: societates hominum non 
honestae, quae a Nobismetipsis ali- 
as designatae sunt, flagitiosarum 
artium scientissimae, populo impo- 
nere, et quotquot possunt, a Deo, a 
sanctitate officiorum, a fide Chris- 
tiana abstrahere atque abalienare 
contendunt. 

Tot igitur prementibus malis, 
quae vel ipsa diuturnitas majora fa- 
cit, nuUus est Nobis praetermitten- 
dus locus, qui spem sublevationis 

aliquam afferat. Hoc consilio et 
hac spe sacrum Jubilaeum indictuii 
sumus, monendis cohortandisque 
quotquot sua est cordi salus, ut col- 
ligant paullisper sese, et demersas 
in terram cogitationes ad meliora 
traducant. Quod non privatis so- 
lum, sed toti futurum est reipubli- 
cae salutare, propterea quod quan- 
tum singuli profecerint in animi 
perfectione sui, tantundem honesta- 
tis ac virtutis ad vitam moresque 
publicos accedet. 

Sed optatum rei exitum videtis, 
Venerabiles Fratres, in opera et 
diligentia vestra magnam partem 
esse positum, cum apte studioseque 
populum praeparare necesse sit ad 
fructus, qui propositi sunt, rite 
percipiendos. Erit igitur caritatis 
sapientiaeque vestrae, lectis sacer- 
dotibus, id negotium dare, ut piis 
concionibus ad vulgi captum ac- 
commodatis multitudinem erudiant. 

maximeque ad poenitentiam cohor- 
tentur, quae est, auctore Augus- 
tino, honorum et Tiumilium fidelir 
um poena qitotidiana^ in qua pec- 
toi*a tundimuSj dicentes : Dimitte 
nx)his dehita iiostva,^ Poeniten- 
tiam, quaeque pars ejus est, volun- 
tariam corporis castigationem non 
sine caussa primo commemoramus 
loco. Nostis enini morem saeculi : 
libet plerisque delicate vivere, viri- 
liter animoque magno nihil agere. 
Qui cum in alias incidunt miserias 
multas, tum fingunt saepe caussas, 
ne salutaribus Ecclesiae legibus 
obtemperent, onus rati sibi gra- 
vius, quam tolerari possit, imposi- 
tum, quod vel abstinere certo cibo- 
rum genere, vel jejunium servare 
' paucis anni diebus jubeantur. 
Hac enervati consuetudine, mirum 
non est, si sensim totos se cupidi- 
tatibus dedant majora poscentibus. 

* Epist. 108. 

Itaque lapsos aut proclives ad mol- 
litiam animos consentaneum est ad 
temperantiam revocare : propter- 
eaque, qui ad populum dicturi 
sunt, diligenter et enucleate do- 
ceant, quod non modo Evangelica 
lege, sed etiam naturali ratione 
praecipitur, imperare sibimetipsi et 
domitas habere cupiditates, unum- 
quemque oportere : nec expiai'i, 
nisi poenitendo, posse delicta. Et 
huic, de qua loquimur, virtuti, ut 
diuturna permaneat, non inepte 
consultum fuerit, si rei stabiliter 
institutae quasi in fidem tute- 
lamque tradatur. Quo id perti- 
neat, facile, Venerabiles Fratres, 
intelligitis : illuc scilicet, ut soda- 
lium Franciscalium ordinem Ter- 
tium, quem saecularem nominant, 
in Dioecesi quisque vestra tueri et 
amplificare perseveretis. Profec- 
to ad conservandum alendumque 
poenitentiae in Christiana multitu- 



i 



14 



dine spiritum, plurimum omni 
valitura sunt exempla et grai 
Francisci Assisiensis patris, c 
cum summa innocentia vitae ti 
tum conjunxit studium castigar 
sui, et Jesu Christi cruciflxi ima 
nem non minus vita et morib' 
quam impressis divinitus signis 
tulisse videatur. Leges ejus ( 
Ip dinis, quas opportune tempera 

mus, longe sunt ad perferendi 
»i leves : momentum ad Christiam 

virtutem habent non leve. 

Deinde vero in his privatis pi 
licisque tantis necessitatibus, ci 
tota spes salutis utique in pat 
cinio tutelaque Patris caeles 
consistat, magnopere vellemus, s 
dium precandi constans et ci 
fiducia conjunctum reviviscere. 
omni magno Christianae reipi 
licae tempore, quoties Ecclesi 
usuvenit, ut vel externis pericul 
vel intestinis premeretur incomn 

dis, praeclare majores nostri, sub- 
latis in caelum suppliciter oculis, 
docuerunt, qua ratione et unde 
lumen animi, unde vim virtutis et 
apta temporibus adjumenta petere 
oporteret. Inhaerebant enim peni- 
tus in mentibus illa Jesu Christi 
praecepta, petite^ et dabitur vobis /* 
oportet sem^per orare et non defr 
cere.ji Quibus resonat Apostolo- 
rum . vox : sine interrnissione 
orate : % obsecro igitur primum om- 
nium Jieri obsecrationeSj orationes^ 
postulationeSj gratiarum a^tiones 
pro omnibus hominibus.^ Quam 
ad rem non minus acute quam vere 
illud Joannes Chrysostomus scrip- 
tum per similitudinem reliquit : 
Quo modo homini, cum nudus 
idemque egens rebus omnibus sus- 
cipiatur in lucem, manus natura 
dedit, quarum ope res ad vitam 

*Matth. vii. 7. fLuc. xviii. 1. 

1 1. Thessal. v. 17. § 1 Timoth. ii. 1. 

necessarias sibi compararet ; ita in 
iis, quae sunt supra naturam, cum 
nihil per se ipse possit, largitus est 
Deus orandi facultatem qua ille 
sapienter usus, omnia quae ad salu- 
teni reijuiruntur, facile impetraret. 
His ex rebus singuli statuite, Ve- 
nerabiles Fratres, quam sit gratum 
et probatum Nobis studium ves- 
trum in provehenda sacratissimi 
Mosarii religione his praeseitim. 
proximis annis, Nobis auctoribus 
positum. Neque est silentio prae- 
tereunda pietas popularis, quae 
omnibus fere locis videtur in eo' 
genere excitata : ea tamen ut magis 
inflammetur ac perseveranter re- 
tineatur, summa cura videndum 
est. Idque si insistimus hortari, 
quod non semel idem hortati su- 
mus, nemo mirabitur vestrum, 
quippe qui intelligitis, quanti re- 
ferat, RoMrii Marialis apud Chris- 
tianos florere consuetudiuem, opti- 

meque nostis, eam esse hujus ipsius 
spiritus precura, de quo loquimur, 
partem et formam quamdam pul- 
cherrimam, eamdemque convenien- 
tem temporibus, usu facilem, utili- 
tate uberrimam. 

Quoniam vero Jubilaei prior et 
maximus fructus, id quod supra 
indicavimus, emendatio vitae et 
vii'tutis accessio esse debet, neces- 
sariam nominatim censemus ejus 
fugam mali, quod ipsis superiori- 
bus litteris Encyclicis designare 
non praetermisimus. Intestina in- 
telligimus ac prope domestica non- 
nullorum ex nostris dissidia, quae 
caritatis vinculum, vix dici potest 
quanta cum pernicie animorum, 
solvunt aut cei*te relaxant Quam 
rem ideo rursus commemoravimus 
hoc loco apud vos, Venerabiles 
Fratres, ecclesiasticae disciplinae 
mutuaeque caritatis custodes, quia 
ad prohibendum tam grave incom- 

modum volumus vigilantiam auc- 
toritatemque vestram perpetuo esse 
convei-sam. Monendo, hortando, 
increpando date operam, ut omnes 
soliciti sint m^a/i^e unitatem spirir 
tus in vinculo pdcis^ utque redeant 
ad officium, si qui sunt dissidiorum 
auctores, illud utque in omni vita 
cogitantes, Unigenitum Dei Filium 
in ipsa supremorum appropinqua- 
tione cruciatuum nihil a Patre con- 
tendisse vehementius quam. ut in- 
ter se diligerent, qui crederent aut 
credituri essent in eum, ut omnes 
unum sint^ sicut t% PateVj in me^ ^ 
ego in te^ ut et ijpsi in Qiobis unv/m 
sint* 

Itaque de omnipotentis Dei mise- 
ricordia, ac beatorum Apostoloram 
Petri et Pauli auctoritate confisi ex 
illa ligandi atque solvendi potes- 
tate, quam Nobis Dominus licet in- 
dignis contulit, universis et singulis 

* Jo. xvii. 21. 

ntriusque sexus Christi fidelibus 
plenissimam peccatorum omnium 
ludulgentiam, ad generalis Jubilaei 
modum, concedimus, ea tamen con- 
ditione et lege, ut intra spatium 
anni proximi MDCCCLXXXVL 
haec, quae infra scripta sunt, effe- 
cerint. 

Quotquot Romae sunt cives hos- 
pitesve Basilicam Lateranensem, 
item Vaticanam et Liberianam his 
adeant (1), ibique aliquandiu pro 
Ecclesiae Catholicae et hujus Apos- 
tolicae Sedis prosperitate et exal- 
tatione, pro extirpatione haeresum 
omniumque errantium conversione, 
pro Christianorum Principum con- 
cordia ac totius fidelis populi pace 
et unitate, secundum mentem Nos- 
tram pias ad Deum preces effundant 
(2). lidem duos dies esurialibus 
tantum cibis utentes jejunent, prae- 
ter dies in quadragesimali indulto 
non comprehensos, aut alias simili 

stricti juris jejunio ex praecepto 
Ecclesiae consecratos (3) : prae- 
terea peccata sua rite confessi (4) 
sanctissimum Eucharistiae sacra- 
mentum suscipiant (5), stipemque 
aliquam pro sua quisque facultate, 
adhibito in consilium Confessario, 
in aliquod pium conferant opus, 
quod ad propagationem et incre- 
mentum fldei Catholicae pertineat 
(6). Integrum unicuique sit, quod 
malit, optare : duo tamen designan- 
da nominatim putamus, in quibus 
erit optime collocata beneficentia, 
utrumque, multis locis, indigens 
opis et tutelae, utrumque civitati 
non minus quam Ecclesiae fructuo- 
sum : nimirum privatas puerorum 
scholas^ et Seminaria Clericovum. 
' Caeteri vero omnes extra Urbem 
ubicumque degentes tria templa, a 
vobis, Venerabiles Fratres, aut a 
vestris Vicariis seu Officialibus, aut 
de vestro eorumve mandato ab iis 

qui curam animarum exercent de- 
signanda, bisj vel, duo tantum si 
templa fuerint, ter^ vel, si unum, 
sexieSj dicto temporis intervallo 
adeant (7) ; item alia opera omnia, 
quae supra commemorata sunt, per- 
agant (8). Quam indulgentiam 
(9) etiam animabus, quae Deo^^in 
caritate conjunctae ex hac vita mi- 
graverint, per modum suffragii ap- 
plicari posse volumus. Vobis prae- 
terea potestatem facimus, ut Ca- 
pitulis et Congregationibus tam 
saecularium quam regularium, so- 
dalitatibus, confraternitatibus, uni- 
versitatibus, collegiis quibuscum- 
que memoratas Ecclesias proces- 
sionaliter visitantibus, easdem visi- 
tationes ad minorem numerum pro 
vestro prudenti arbitrio reducere 
possitis (10). 

Concedimus vero ut navigantes 
et iter agentes, ubi ad sua domici- 
lia vel alio ad certam stationem 

sese receperint, visitato seades tem^ 
plo maximo seu parochiali (11), 
caeterisque operibus, quae supra 
praescripta sunt, rite peractis, eam- 
dem indulgentiam consequi queant. 
Regularibus vero personis utrius- 
que sexus, etiam in claustris pei-pe- 
tuo degentibus, necnon aliis qui* 
buscumque tam laicis, quam eccle- 
siasticis, qui carcere, infinnitate 
corporis, aut alia qualibet justa 
caussa impediantur, quominus me- 
morata opera, vel eorum aliqua 
praestent, concedimus, ut ea Con^ 
fessarius in alia pietatis opera com- 
mutare possit (12), facta etiam po- 
testate dispensandi super Commu- 
nionem cum pueris nondum ad 
primam Communionem admissis 
(14). Insuper universis et singu- 
lis Christi fidelibus, tam laicis 
quam ecclesiasticis, saecularibus ac 
regularibus cujusvis Ordinis et In- 
stituti, etiam specialiter nominan- 






33 



di, facultatem concediraus, ut sibi 
ad hunc effectum eligere possint 
quemcumque presbyterum Confes- 
sarium tam saecularera quam regu- 
larem ex actu approbatis (15) ; 
qua facultate uti possint etiam Mo- 
niales, Novitiae, aliaeque mulieres 
intra claustra degentes, dummodo 
Confessarius approbatus sit pro 
Monialibus, — Confessariis autem, 
hac occasione et durante hujus 
Jubilaei tempore tantum, omnes 
illas ipsas facultates (16) largi- 
mur, quas largiti sumus per litteras 
Nostras Apostolicas " Pontifices 
MaxvmV'^ datas die XV. mensis 
Februarii anno MDCCCLXXIX., 
iis tamen omnibus exceptis, quae in 
iisdem litteris excepta sunt. 

Facultates de quibus hic sermo esty 
in dictis Litteris : Pontifices Maxi- 
mi, Tiis concepta£ suntverhis : " Qui " 
confessarius " eosdem " (fideles) 
" vel easdem " (moniales), " intra 

dictiim temporis spatium, ad con- 
fessionem apud ipsum peragendam 
accedentes animo praesens Jubilae- 
um consequendi, et reliqua opera 
ad illud lucrandum necessaria ad- 
implendi, hac vice (16 stih 2, 3.) et 
in foro conscientiae dumtaxat (17) 
ab excommunicationis, suspensionis 
et aliis ecclesiasticis sententiis et 
censuris, a jure vel ab homine qua- 
,vis de caussa latis seu inflictis, etiam 
Ordinariis (18) locorum et Nobis 
seu Sedi Apostolicae spedali licet 
modo reservatis, et qui alias in con- 
cessione quantumvis ampla non in- 
telligerentur concessi, necnon ab 
omnibus peccatis et excessibus 
quantumcumque gravibus et enor- 
mibus, etiam iisdem Ordinariis (18) 
ac Nobis et Sedi Apostolicae, ut 
praefertur, reservatis, injuncta ipsis 
poenitentia salutari aliisque de jure 
injungendis, et, si de haeresi agatur, 
abjuratis prius ac retractatis errori- 

bus, prout de jure, absolvere : nec- 
non vota quaecumqiie etiam jurata 
ac Sedi Apostolicae re&ervata (cas- 
titatis, religionis (19), et obligatio- 
fiis, quae a tertio acceptata fuerint, 
seu in quibus agitur de praejudicio 
tertii, semper exceptis, necnon poe- 
nalibus, quae praeservativa a pec- 
catis nuncupantur, nisi comrautatio 
futura judicetur ejusmodi, ut non 
minus a peccato committendo re- 
f raenet, quam prior voti materia) in 
alia piaet salutaria opera commuta- 
re, et cum poenitentibus hujusmo- 
di in Sacris Ordinibus constitutis, 
etiam regularibus, super occulta 
irregularitate ad exercitium eorun- 
dem Ordinum, et ad superiorum as- 
secutionem, ob censurarum violatio- 
nem dumtaxat contracta, dispensare 
possit et valeat (20). 

" Non intendimus autem per prae- 
sentes super alia quavis irregulari- 
tate sive ex delicto sive ex defectu. 

vel publica vel occulta, aut nota 
aliave incapacitate aut inhabilitate 
quoquomodo xjontracta dispensare. 
vel aliquam facultatem tribuere su 
per praeraissis dispensandi seu ha 
bilitandi, et in pristinum statum re 
stituendi etiaminforo conscientiae : 
neque etiam derogare Constitutioni 
cum appositis declarationibus edi- 
tae a fel. rec. Benedicto XIV. Prae- 
decessore Nostro, quae incipit jSor 
cramentum Poenitentiae (21) ; ne- 
que demum easdem praesentes m 
qui a Nobis et Apostolica Sede, vel 
ab aliquo Praelato, seu judice ec- 
clesiastico nominatim excommunica- 
ti, suspensi, interdicti, seu alias iB 
sententias et censuras incidisse de 
clarati vel publice denunciati fue 
rint, nisi intra praedictum tempu? 
satisfecerint, et cum partibus, ub: 
opus fuerit, concordaverint, iillc 
modo suffragari posse aut debere 
Quod si intra praefinitum termi 

Bum, judicio confessarii, satisfacere 
non potuerint, absolvi posse conce- 
dimus in foro conscientiae ad effec- 
tum dumtaxat consequendi indul- 
gentiam Jubilaei in juncta obligatio- 
ne satisfaciendi statim ac poterunt.'* 

Frosequuntur Litterae Apostoli- 
Cde praesentis Juhilaei. 

Caeterum summa cura studeant 
universi magnam Dei parentem 
praecipuo per id tempus obsequio 
cultuque demereri. Nam in patro- 
cinio sanctissimae Virginis a Hosa- 
rio sacrum hoc Jubilaeum esse 
volumus : ipsaque adjutrice confidi- 
mus, non paucos futuros, quorum 
animus detersa admissorum labe 
expietur, fideque, pietate, justitia 
non modo in spem salutis sempiter- 
nae, sed etiam in auspicium paca- 
tioris aevi renovetur. 

Quorum beneficiorum coelestium 
auspicem paternaeque Nostrae be- 
nevolentiae testem vobis, et Clero 

populoque universo vestrae fidei 
vigilantiaeque commisso apostoli- 
cam Benedictionem peramanter in 
Domino impertimus. 

Datum Eomae apud S. Pe- 
trum, die XXII. Decembris an- 
no MDCCCLXXXV., Pontificatus 
Nostri Octavo. 

LEO pp. xm. 



(1) VlSrrATIO ECOLESIABUM. 

1. In Brevi non praescribitur, 
ut ti^es illae ecclesiae uuo eodemque 
die visitentur. Visitationes igitur 
in tot quot cuique libuerit, vices 
distribui poterunt. 

2. Nec Jubilaei Litteris cavetur, 
ne uno eodemque die una eadem. 
que ecclesia bis, aut in locls ubi 

duae tanttim ecclesiae habentur, 
ter, vel in iis ubi una tantum ad- 
est, sexies adeatur. Quod si in 
Jubilaeo ordinario res aliter se ha- 
bet, id inde est quod tunc prae- 
scribi soleat, ut uno eodemque die 
quatuor ecclesiae, eaeque diversis 
diebus, visitentur : quae clausula 
repetitam uno eodemque die unius 
ejusdemque ecclesiae visitationem 
necessario excludit. 

3. Ad dubium (4"°^) : " Quatenus 
quatuor in die visitationes prae- 
scriptae in eadem ecclesia peragi 
debeant, quaeritur num, ad hujus- 
modi visitationes inter se distin- 
guendas, necesse sit post unam- 
quamque ecclesi4 egredi, an vero 
sufficiat, in eadem ecclesia manendo, 
de uno in alium illius locum tran- 
sire, aut etiam tantummodo assur- 

gere, ut pro stationibus S.Viae Cru- 
eis vulgo usu venit ? " S. Poeniteu- 
tiaria 6 Febr. 1875, respondit : 
" Necesse esse egredi ab ecclesia'' 
Ex quo Responso, quemadmodum 
et ex aliis, consequitur conditionem 
eamdem ecclesiam bis (aut si duae 
tantum habentur ecclesiae, ter, vel 
si una solummodo, sexies) visitan- 
di, verificari, si quis, peracta una 
visitatione, ecclesiA egressus eam 
iterum ad aliam visitationem per- 
agendam ingreditur, nec requiri ut 
iter ad ecclesiam repetatur. 

Pariter si quis ad lucrandum 
Jubilaeum confitetur aut S. Com- 
munionem recipit, eadem occasione 
unam e visitationibus peragere po- 
terit, quin ex ecclesia egrediatur. 
Idem resolve de eo qui Missam de 
praecepto audit. 

Resolutiones sub hoc num^ da- 
tae ruri praesertim ubi fideles procul 
ab ecclesia degunt aut saceixiotis co- 
piam singulis dominicis non habent, 
vel etiam in urbibus ubi ecclesiae 
visitandae multum a se invicem 
distant, usu venire poterunt. 

4. Ecclesia visitetur oportet : 
quae conditio impletur etiam dum 
visitatur aliquod sacellum quod 
jpartern facit ecclesiaecujus visitatio 
requiritur (Prinzivalli, Decr. S. C. 
Indulg. n. cDXLiv.) ; non vero 
dum visitatur oratorium domesticum 
leligiosorum, licet murus ecclesiae 
parteni ejusdem efficiat, et per fe- 
nestram aut aliter prospectus ex eo 
in ecclesiam detur. Ita saltem 
resolvendum est casu quo oratorium, 
etsi fidelibus via ad illud ex ec- 
clesia pateret, principaliter, ut asso- 



let, ipsius religiosilnstituticommodo 
destinatum est. Nemo enim con- 
tendet tale oratorium, non dico 
physice, sed in morali hominum 
aestimatione partem ecclesiae foraia- 
liter sumptae dici valere. 

Moniales tamen in papali seu 
stricta clausura viventes quibus a 
confessario ecclesiarum visitatio in 
propriae ecclesiae visitationem com- 
mutatur, hanc ex loco ubi Missam 
audire solent, visitare possunt. 

5. Devota esse debet ecclesiae 
visitatio, i. e. animo ho-norem Deo 
aut Sanctis ejus exhibendi insti- 
tuta (Ben. xiv. c. Inter praeterito^^ § 
76.). Porro etiam in itinere ad 
ecclesiam (quod tamen nemo pedes 
facere tenetur) devotio eo sensu 
requiri videtur,, ut, quemadmodum 
loquitur idem Ben. xiv. (ib.), "mo- 

deste incedatnr, atque . . . aliqiiis 
religionis actus exerceatur." 



(2) Oeatio bebet esse: 

1. Pia i. e. reipsa interior, 

2. Vocalis. Surdo-mutis tamen 
confessarii preces vocales in alia pia 
opera aliquo modo exteme mani- 
festata commutare valent (Prinziv. 
n. Dcxxv). 

3. Facta ad intentiones in Brevi 
expressas. Non tamen opus est, ut 
orantes harum in specie sibi sint 
conscii: sufficit ut orent ad inten- 
tionem S. Pontiiicis. 

4. Per aliquod temporis spatium 
perdurans. Sufficiunt 5 Pater et 
A ve vel preces his quantitate aequi- 
valentes. 

(3) JeJUNIUM REQUISITUM. 

1. Excludit usum non carnis 
tantum, sed ovorum etiam et lactici- 
niorum. Patet ex ipsis Brevis 
verbis : " emrialibus tantum cibis 
utentes Jejunent." Esuriales nam- 
que cibi, teste Ben. xiv. (c. In su- 
prema, § 2.), ii sunt quos Ecclesia 
diebus*quibus stricti Juris jejunium 
Q' blackfast ") servari praescribitur^ 
non interdicit : interdicit autem his 
diebus et carnes, et ova, et lacticinia. 

2. Expostulat, ut non alii quam 
cibi esuriales edantur iis etiam die- 
bus. quibus, vi indulti quadragesi- 
malis seu cujuscumque privilegii 
(S. Poenit. 26 Febr. 1879) vel con- 
suetudinis (S. Poenit. 4 Mart, 
1879), ovis et lacticiniis vesci li- 
cet. 

♦ i,e, tempore Quadragesimae (sed hodiedum 
plerisque in locis datur fere generalis dispeusatio 
&d lacticinia) ; etiam tamen in aliquibiis dioecesi- 

3. Servari potest quocnmqne die 
quo ex praecepto Ecclesiae ova et 
lacticinia non vetantur, vel vi in- 
dulti quadragesimalis permittuntur. 
Breve enim dum requirit ut fideles* 
uno die jejunent, excipit tantum dies 
" in quadragesimali indulto non com- 
preliensos ". seu ab eo exclusos, et 
dies "simili stricti juris jejunio 
ex praecepto Ecclesiae consecratoa." 

4. Cum sit conditio sine qua Ju- 
bilaeum nemo consequi potest (Ben. 
xiv. c. Inter praeteritoSj § 73.), ab 
illis etiam servandum qui ratione 
aetatis, laboris, valetudinis, etc, ad 
illud non tenentur aut ab eo dis- 
pensati fuere. Excipiuntur tantum 
illi quorum favore, sufficienti de 
causa, a confessario in aliud opus 
commutatur. Causa vero, ut sit 
sufficiens, juxta Doctores gravior 

bus extra OuadromainMm pa/rticulari tamen, non 
uiiiyersali Tege. Koniags, ThBol, Mor,f n. 560 IL 
et seq. Not, edit, 

* Duos dies--Jub. 1886. iV. edii. 



36 

esse debet e& quae exigitur ut quis 
a jejunio ab Ecclesia praecepto dis- 
pensetur. " Eatio est," ait Viva apud 
Loiseaux {Traite du Juhile^^. ^^"^^i 
^ quia lex ecclesiastica de jejunio 
obligat etiam nolentes ; unde, ne sit 
nimis gravis, cessat obligare, si adsit 
causa sufficiens et proportionata. At 
ad jejunium Jubilaei non obligan- 
tur nisi volentes, et veluti ex tacito 
pacto, quia solum obligantur qui 
volunt Jubilaeum lucrari : major 
autem causa requiritur, ut jqunium 
sit valde onerosum et difficile volenti 
quam nolenti. Ergo major causa 
requiritur, ut possint jejunia Ju- 
bilaei commutari, quam ut quis 
a superiore in jejuniis ecclesiasticis 
dispensetur." 

Faculfcas concedendi oya et lacticinia Ordi- 
nariis pro jubilaeo 1886 ooncessa est. Vide 1>b- 
clar. S. PoeniL, pag. 64, n. I. N, edit. 

(4) CONFESSIO. 

1. Annua ad lucrandum Jubi- 
laeum non sufficit (S. Poenit, 25 
Jan. 1875, sub. 4.), nec 

2. Sufficit ea quae non esset 
farmaliter integra aut sine debito 
dolore peracta. 

3. Cum opus quod ad conse- 
quendum Jubilaeum ultimo loco 
ponitur, in statu gratiae peragen- 
dum sit, nova instituenda est con- 
fessio ab iis qui post confessionem 
et ante ultimi operis positionem in 
mortale lapsi sunt: nec sufficit in 
hoc casu contritio (Ben. xiv. c. 
JrUer praeteritoSj § 73 — 75). 

4. Peragenda est etiam ab iis qui 
sunt in statu gratiae (Prinziv. n. 
coxM.); kis vero necessaria liaud 
est absolutio (Id. n. dxxl). 

(5) COMMUNIO. 

1. Exceptis infra [(12) sub. 4. i.] 
excipiendis, necessaria est omnibus. 

2. Sacrilega non sufficit, nec 

3. Pasclialis praecepti implendi 
causA suscepta (S. Poenit. 25 Jan. 
1875 sub. 4). 

(6) Eleemostna. 

l.*"Inter opera pia, a Litteris 
Apostolicis significata, comprehendi 
etiam sublevationem pauperum," 
S. Poenit. 2 Apr. 1881 deciaravit. 

2. Cum eleemosyna sit conditio 
sine qua non Jubilaei, omnes eam 
largiri tenentur. Unde nihil ha- 
bentes ab aliis quidquam postulare 
debent v.g. filii familias a parenti- 
bus; uxores a maritis; religiosi a 

* Pro Jub. 1886 opera pia in Encyc. magis de- 
termiuantur. JSF. edit 

suis superioribus ; pauperes a non 
pauperibus. Quod si nihil impe- 
trare valuerint, a confessario commu- 
tationem hujus operis in aliud ob- 
tinere curabunt. Satisfaciunt tamen 
praefati, si, ipsorum nomine et ipsis 
scientibus ac consentientibus, ab 
aliis (v.g. a parentibus pro filiis, a 
superioribus pro religiosis) eleemo- 
syna erogetur. 

3. Haud opus est, ut quis per m 
ipmm aliquid in pium opus confe- 
rat: potest namque id per alium 
facere. Hujus tamen infidelitas aut 
negligentia mandanteili, juxta plu- 
res (vide S. Alph. L. vi. n. 538, q. 
xi. Dub. 2), Jubilaeo privaret, puta 
si mandatarius eleemosynam vel 
sibi retineret aut parentibus ami- 
cisve donaret, vel elapso jam Jubi- 
laei tempore erogaret. 

Cf. Konings, Th, Jf., n. 1786, Qu. 8 ; vel St. 
Alph. VI. 588, Qu. 11. JV: edit. 

(7) EcCLESIARUM DE8IOKATIO. 

1. Ordinarii arbitrio relinquitur 
in locis ubi plures quam tres eccle- 
siae babentur. Ubi tres tantum ad- 
sunt, pauciores designari non pos- 
sunt. Nulla adest obligatio desig- 
nandi ecclesiam cathedralem vel 
principalem loci. Sed Ordinariis 
interdicitur ne pro majori licet fide- 
lium facilitate, plures quam tres 
designent. S. Poenit, 4 Mart. 1879. 

2. Nomine ecclesiarum veniunt 
etiam oratoria publica i.e. talia quae 
cultui publico sunt destinata et in 
quibus Missa celebrari solet. 

3. Sufficit visitatio ecclesiae (de- 
signatae) vel ecclesiarum (designa- 
tarum) alterius parochiae, ejusdem 
tamen dioecesis. 

4. Non vero sufficit visitatio ec- 



41 

clesiae in parochia alterius dioece- 
sis, nisi quis ibi moretwr, Non ta- 
men requiritur ut ibi dwnicilium 
habeat: necessarium vero est ser- 
vare ordinationes Ordinarii alterius 
istius dioecesis. Quod si quis, parte 
visitationum in dioecesi sui domici- 
lii peracta, in aliam se transferat, 
ibi novum acquisiturus domicilium, 
poterit in liac numerum visitatio- 
num, juxta praescriptum Ordinarii 
novi domicilii, complere. Quin et 
opera quaecumque incepta uno in 
loco impleri et perfici possunt in 
alio, ubi quis vitam degere debeat 
ratione officii, servitii, vel matrimo- 
nii (S. Poenit. ad dub. v. vi. viii. 
Acta 8. SediSj T. viii., p. 486). 

Vide Declar. S. Poenit., pag. 66, n. VII. N. 
edit. 

(8) Opera praescripta. 

1. Consecutioni Jubilaei obstat 
omissio vel unius ex operibus prae- 
scriptis. 

2. Non requiritur, ut eo peragan- 
tur ordiue quo in Brevi recensen- 
tur. 

3. Nec opus est ut peragantur in 
statu gratiae, excepto tanien illo 
quod ultimo loco perficitur. 

(9) QaOTIES QUIS JUBILAEUM LU- 
CRARI VALEAT. 

Ex declaratione data circa Jubi- 
laeum anni 1879 cui praesens in om- 
nibus f ere simile est, constat Jubi- 
laeum, quoad plenariam Indidgen- 
tiam, bis aut pluries lucrifieri posse 
injuncta opera bis aut pluries ite- 
rando ; semel vero tantum, id est 

prima vice, quoad favores " eideni 
JuMlaeo adj^mctoSj nempe absolutio- 
nes a censuris et casibus reservatis, 
eommutationes aut dispensationes " 
(S. Poenit. 26 Febr. 1879, sub iv.). 

(10) Pbocessiones. 

1. Requiruntur processiones pro- 
prie dictae, et iis tantum in locis in 
quibus more solito haberi nequeunt, 
in habitu ordinario et sine consue- 
tis caeremoniis peragi possunt. 

2. Ex declaratione data circa Ju- 
bilaeum anni 1879 patet, "Christi- 
fidelibus cum Capitulis, Congrega- 
tionibus, Confraternitatibus, necnon 
cvm proprio Parocho aut sacerdote 
ab eo deputato ecclesias pro lucrando 
Jubilaeo processionaliter visitanti- 
bus, applicari posse ab Ordinariis 

Indultum in Litteris Apostolicis iis- 
dem Capitulis, Congregationibus, 
etc. concessum " (S. Poenit. 26 Febr. 
1879, sub n.> 

(11) Navigantes et iteb agentes. 

Si, elapso Jam Jubilaei tempore, 
ad domicilii sui locum aut ad sta- 
tionem aliquam se receperunt (nam 
de his solis hic agitur), neque debent, 
neque possunt visitare ecclesias ab 
Ordinario designatas: nam ipse S. 
Pontifex designavit ecclesiam quam 
sexies visitare debeant, nimirum 
ecclesiam majorem seu parochialem 
sui domicilii vel stationis ad quam 
se receperint 

(12) Facultas opera praesceipta 

commutaisdl 

1. In Brevi Jubilaei 1879 haec 
facultas his exprimitur verbis : 
" Quocumque impedimento deten- 
tis, qui memorata opera vel eorum 
aliqua praestare nequiverint'' In 
praesentis vero Jubilaei Litteris le- 

gitur : ^' Qui aut alia qualibet 

causa impediantur, quominus me- 
morata opera, vel eorum aliqua 
praestent." Verba praesentis Bre- 
vis, litteram spectanti, verbis prae- 
cedentis mitiora videri poterunt. 
Nobis eadem in utroque Brevi sig- 
nificatione venire videntur. Pru- 
denter tamen confessarius commu- 
tationem non aliis concedet quam, 
non dico physice, sed moraliter im- 
potmtibm (" qui . . . praestare ne- 

quiverint "), et non iis quibus opera 
aut opus simpliciter, seu non exces- 
sive, difficile est. Sic jejunium pu- 
ero, non item cuicumque sexagena- 
lio, excessive difficile dici potest. 

2. Opera praescripta commutari 
nequeunt in opera alio quocumque 
titulo debita, ' puta eleemosyna in 
restitutionem quam quis causae piae 
deberet. 

3. Commutatio fieri debet in opus 
moraliter saltem aequale. 

4. Inter opera quae commutari 
nequeant, recensenda sunt : 

a. Confessio (Ben. xiv. c. IrUer 
praetei^itos^ § 53). 

J. S. Communio (Ben. xiv., ih?)^ 
nisi ao^atur de fidelibus habitualiter 
infirmis, chronicis, ob physicum per- 
manens aliquod impedimentum e 
domo egredi impotentibus, et non 

morantibus in communitate. Ho- 
rum enim f avore Pius IX., 1 8 Sept. 
1 862 (Acta jS. Sedis, T. II. p. 538), 
eommutandi potestatem concessit 
confessariis ad lucrandas " omnes et 
singulas Indulgentias plenarias " 
(Jubilaeum non excipiens), "conces- 
sas vel in posterum cfoncedendas." 
Cum praefatum a^ 1862 decretum 
recipiendae Communionis impossi- 
bilitati ex impotentia e domo egre- 
diendi existenti consulere voluerit, 
quibusdam videtur confessarium 
commutandi facultate uti non va- 
lere casu quo hujusmodi chronicis 
S. Communio in sua ipsorum domo 
affertur seu afferenda offertur. 

Quod si quis, peractis modo cae? 
teris operibus, ultimo Jubilaei die 
communicatui'us, ob fractum casu 
fortuito jejunium naturale aut ob 

supervenientem corporis indisposi- 
tionem, a 8. Communione abstinere 
cogeretur, conf essarius huic Jubilae- 
um prudentius prorogabit potius 
quam commutabit. 

c. Oratio occasione visitationis 
ecclesiarum praescripta, commutari 
nequit, licet ipsa visitatio coramute- 
tur (Ben. xiv. c. Inter praeteritoSy 
§ 53). 

5. Commutationes, quemadmo- 
dum et dispensationes ac absolu- 
tiones de quibus infra sub (16), 
extra actum confessionis exerceri 
nequeunt. Ita Ben. xiv. (c. Con^ 
vocatis, § 25). In interpretando au- 
tem Jubilaei tum ordinarii, tum 
extraordinarii Indulto servandae 
sunt regulae a praefato Ben. xiv. 
datae, quoties iis non advei*satur 
Breve Jubilaei pro tempore cur- 
rentis (Prinziv. n. doxxii.). 

6. Quaeres num ecclesiarum visi- 
tatio commutari valeat favore reli- 
giosarum non viventium in stricta, 
i. e. papali, clausura ? Re^. Cum 
Ncmv. Eev. Theol (T. xi. p. 221) 
existimamus posse favore earum 
quae vi Regulae, aut sub episcopali 
censura vel praecepto, ad clausuram 
ita tenentur, ut non nisi exceptiona- 
liter ac in casibus tantum a Kegula 
aut Episcopo determinatis exire 
ipsis liceat : non vero posse favore 
earum quae, quamvis absque licentia 
superiorissae exire vetantur, clausu- 
rae tamen ne vi quidem Regulae 
subjectae sunt, quales v. g. sunt 
illae quae Missae in ecclesia paro- 
cbiali assistunt, infirmis in domibus 
privatis inserviunt, etc. De illis 
enim solis, non de his vere dici posse 
videtur quod impediantur quominus 
ecclesias designatas visitent. 

(13) JUBILAEI PROROGATIO.* 

Confessarius hac facultate uti 
poterit favore eorum qui tempora- 
iieo obstaculo impediuntur quomi- 
nus opera praescripta aut eorum 
aliquod intra tempus Jubilaei per- 
ficiant. Prorogatio tamen non in 
tempus nimis longum extendenda 
est, cum concedenda dicatur "in 
alind procci?7m7n tempus." 



(14) PUERORUM COMMUNIO. 

Pueris qui ad primam Communi- 
onem nondum accesserunt, hanc in 
aliud opus co?nmutare non est ne- 
cessarium : in Brevi enim concedi- 
tur facultas cum eis super liac 
conditione " dispensandir 

* Deest in Encycl. Jub. 1886. N. ediU 

(15) MONIALIUM m ELIGENDO CON- 
FE8SARI0 PRIVILEGIUM. 

1. Nomine monialiuin quae hoc 
privilegio indigent^ certo veniunt 
illae quae vota solemnia professae 
ac in clausura papali vivunt, quales 
apud nos, ex S. Sedis declaratione, 
solae sunt Moniales a Visitatione 
Beatae Virginis nuncupatae, et, ex 
his, solae illae quae in monasteriis 
locomm Georgetown, Mobile, S. 
Ludovici et Baltimorae degunt. 
"Vota" autem "quae'' in his Foedera- 
tis Statibus " ab aliis monialibus in 
monasteriis jam erectis emittuntur," 
habenda sunt "simplicia, excepto ca- 
su quo Rescriptum pro votis solemni- 
bus emittendis ab Apostolica Sede 
obtinuerint" (Conc. Plen. Balt. II. 
a. 419). Eodem privilegio indigere 

mihi quidem videntur illae quae 
vota tantum simplicia emittunt, in 
illis dioecesibus ubi Ordinarius ha- 
rum etiam confessionem, idqiie mh 
poena nullitatis absolutionis, exci- 
pere vetat, nisi speciali ad id juris- 
dictione obtenta. Mens enim est 
S. Sedis, ut etiam erga moniales 
non stricte dictas ab Episcopis ser- 
ventur ea, quae jure communi pro 
stricte dictis hac in re statuuntur 
(Vide meam Moralem, edit. 4% n, 
1399, q. 2^). Si quis igitur Ordi- 
narius non stricte dictas hac in re 
stricte dictis fecerit pares, illis jus 
commune applicasse dicendus est, 
et eodem illae jure communi ac 
stricte dictae in Jubilaeo reguntur. 
Quare neque hae neque illae alium 
sibi, vi Jubilaei, eligere poterunt 
confessarium quam actu pro MonL 
alibus approbatuuL 

2. Non tamen opus est, ut confes- 
sarius sit approbatus pro Monas- 
terio cui adscripta est monialis a 
qua eligitur. Sufficit ut actu ap- 
probatus sit pro Monialibus ia 
genere alicujus dioecesis, aut pro 
quolibet particulari ejusdem mo- 
nasterio. 

3. Praesentis sicut et proxime 
superioris Jubilaei Litterae clausu- 
lam habent, ut moniales eligere sibi 
possint confessarium ex actu appro- 
batis pro monialibus. Quare prae- 
senti Jubilaeo applicari haud posse 
videtur declaratio S. Poenit. 10 
Mart. 1750, vi cujus semel appro- 
batus pro monialibus (sive tanquam 
ordinarius sive tanquam extraordi. 
narius) eligi potest, licet ejus juris- 
dictio cessarit, dummodo ob de- 
merita quae ipsas confessiones con- 

cernant, ab Ordinario non fuerit 
positive reprobatus. 

4. Neque Religiosi, neque Moni- 
ales ad usum hujus privilegii su- 
perioris sui indigent licentia. 

(16) Absolvendi ac dispensandi 

facultates. 

1. His conf essarius, ut supra (12) 
sub 5 dictum fuit, non nisi in actu 
confessionis uti potest. 

2. lisdem conf essarius f avore ^us- 
dem poenitentis semel tantum Q'hac 
vice^'^) uti valet (S. Poenit. 1 Jun. 
1869, et S.C. Indulg. 10 Jul. ejus- 
dem anni). 

3. Eas tamen adhibere potest fa- 
vore poenitentis qui Jubilaeum jam 
consecutus est, at facultatibus istis 
nondum indiguit. 



/ 

(17) Clausula: "in foro consci- 
entiae dumtaxat." 

Significat absolvendi facultates 
pro solo foro interno valere. Quare 
qui vi Jubilaei absolvitur, coram 
solo Deo, non vero hoc ipso pro foro 
exterho absolutus habetur. Quam- 
obrem Ordinarius subdito qui se a 
casu episcopali pvMico vi Jubilaei 
absolutum asseiit, liaud necessario 
credere tenetur. Dixi: "vi Jubi- 
laei." Nam quod casus papales at- 
tinet, liac Jubilaei facultate non 
egent, confessarii quibus ab Episco- 
pis Foederatorum Statuura, vi fa- 
cultatum quas a S. Sede ad decen- 
nium aut quinquenniura obtinent 
et quae ne in Ordinario quidem Ju- 
bilaeo suspenduntur, potestas facta 
est (ut fieri solet) absolvendi a 

papalibus. Qnare, nisi ab Episcopo 
aliter cautum sit, etiam pro foro 
extemo a papalibus absolvere po- 
terunt 

(18) CaSUS QXJOS ORDINARn srBi 
RESERVABITNT. 

Etiam ab his, vi Jubilaei, conf es- 
sarii, pro foro interno, absolvere 
possunt. Quare etiam eos qui ma- 
trimonium coram miuistello con- 
traxerunt; qui casus, si forte non 
in omnibus, certe in fere omnibus 
dioecesibus Foeder. Statuum, reser- 
vatus est. Haec absolutio, licet vi 
Jubilaei pro solo foro conscientiae 
valeat, in pene omnibus dioecesi- 
bus Foeder. Statuum, defacto^ etiam 
pro foro externo, et quidem ad om- 
nem effectum, valet: paucae enim 

etiamnum sunt dioeceees in quibus 
poenitentes qui in liunc casum in- 
ciderunt, absolutioni in foro externo 
aut publicae poenitentiae subja- 
cent. 

(19) Faoultas oommutakdi vota. 

Cum Episcopis Foed. Stat. a S. Se- 
de facta sit potestas dispensandi, ex 
rationabili causa, in votis simplici- 
bus castitatis et Religionis (intran- 
dae scilicet), et haec facultas ab ip- 
sis communicari possit sacerdotibus 
omnibus in ipsorum dioecesibus la- 
borantibus, exceptio, de qua in 
Brevi, non tenebit eos quibus Epis- 
eopi lianc suam potestatem subdele- 
garunt. Cave tamen ne concessam 
tibi, durante Jubilaeo, putes f acul- 
tatem commutandi vota^ licet sim- 

plicia tantum, quae in Congregatio 
nibus religiosis emittuntur, de qui- 
bus vide Moralem nostram, Edit. 
4*, n. 1205 sub vi. 

Advertant confessarii quibus ab 
Episcopis nostris non esset facta fa- 
cultas dispensandi a votis castitatis 
et Religionis, vi Jubilaei haec vota 
commutari posse, si vel una cai^eant 
ex conditionibus quae requiruntur 
ut reipsa reservata dici possint. Has 
conditiones vide, si lubet, in nostra 
Morali n. 392, q. 3^ 

(20) Facultas dispeksakdi ab 
irregularitate. 

Ab una tantum irregularitate, 
vi Juhilaei^ confessarii dispensare 
valent, ab ea nimirum quae ob cen- 
surae alicujus violationem contracta 

est (Vide Moralem nostram n. 1771, 
1772). Oportet autem ut haec oc* 
culta sit. Dico : vi Juhilaei : nam 
etiam hic valent ea quae supra sub 
(17) de Episcoporum nostrorum 
facultatibus animadvertimus. 

(21) Casus in laudata Bulla 

EXOEPTL 

. Quatuor in Bulla : Sacramentum 
Poenitentiaey statuuntur. 

a. Confessarii prohibentur ab- 
solvere poenitentes ad turpia in 
confessione (occasione confessiouis, 
etc.) sollicitatos, § 2. 

b. Sanctae Sedi reservatur crimen 
eorum qui innoxios sacerdotes apud 
ecclesiasticos judices falso sollici- 
tationis insimulant, vel sceleste pro- 
curant, ut id ab aliis fiat, § 3. 

684/^73 

€. Sacerdoti cuilibet, extra ex- 
tremae necessitatis casum, omnis fa- 
cultas et jurisdictio ad sacramentales 
confessiones personae complicis in 
peccato turpi contra sextum decalogi 
praeceptum commisso, excipiendas 
adimitur, § 4. 

d. Excommunicatio major latae 
sententiae Romano Pontifici specior 
Hssimo modo reservata, infligitur iis 
qui ausi fuerint absolvere compli- 
cem in peccato turpi, § 4. Quibus 
conditionibus Episcopi Foed. Stat. 
vel alii ab ipsis ad hoc specialiter 
deputati, etiam durante hoc Jubi- 
laeo, ab hac censura absolvere va- 
leant, vide Moralem nostram, Tom, 
I. p. Ixxi., nota 2, sub b, vel Conc. 
Plen. Balt. n. p. oxlvi. Decr. l 

Postquam prcBeederUia iypia jam exeum fuerant, 
ad manus pervenit Fascieulua CLIII epJie- 
fneridi» '* Acta 8, Sedis," eaniinens dedara- 
tioms 8. Poenitentia/nae, diei 25 Ma7'tii a. c,, 
quibus ea confi/rm^ntur quae in hoc opusculo 
trcbdo ex deelaratiombus drca Jubliaeum a^ 
1879. En texium deda/rationum. 



EX S. POETTITENTIARIA APOSTOLIOA. 

Sdcra Pomite7itia/na infrascrip' 
tas decla/rationeSy iam alias editas 
occamone luhilaei a/nnolS79 indiciiy 
etiam pro lubilaeo vertentis anni 
1881 de mandato 88mi Domini 
Nostri Leonia Papae Xlllrenavat 
aique confirmat. 

I. leiunmm pro hoe lubilaeo 
consequendo praescriptum adim- 
pleri posse etiam tempore quadra- 
gesimae, dummodo fiat extra di^s 
in litteris Apostolicis exceptos et 

adhibeantur cibi tantum esuriales, 
vetito usu, quoad qualitatem cibo- 
rum, cuiuscumque indulti seu privi- 
legii etiam Bullae Cruciataa * 

II. Christifidelibus cum Capitu- 
lis, Congregationibus, Coni5patemi- 
tatibus nec non cum proprio Paro- 
cho aut Sacerdote ab eo deputato 
Ecclesias pro lucrando lubilaeo 
processionaliter visitantibus, . appli- 
cari posse ab Ordinariis Indultum 
in Litteris Apostolicis iisdem Capi- 
tulis, Congregationibus etc. conces- 
sum. 

III. Una eademque Confessione 
et Communione non posse satisfieri 
praecepto paschali et simul acquiri 
lubilaeum. 

IV. lubilaeum quoad plenariam 
Indulgentiam, bis aut pluries lu- 
crifieri posse, iniuncta opera bis aut 

* Vide Notam pag. 36. N, edit 

pluries iterando ; semel vero id est 
prima tantum vice, quoad favore? 
eidem lubilaeo adiunctos, nempe 
absolutiones a censuris et casibiis 
reservatis, commutationes aut dis- 
pensationes. 

V. Ad iniunctas visitationes ex- 
equendas designari posse etiam 
Cappellas et Oratoria, dummodo 
sint publico cultui addicta et in iis 
soleat Missa celebrari. 

VI. Visitationes ad lucrandum 
lubilaeum indictas, dummodo prae- 
scripto numero fiant, institui posse 
pro lubitu Fidelium sive uno, sive 
diversis diebus. 

VII. In lioc etiam lubilaeo lo- 
cum habere, sine uUa exceptione, 
resolutiones dubiorum ab ipsa S. 
Poenitentiaria pro Ordinariis Ita- 
liae editas sub die i lunii 1869. 

Contrariis quibuscumque non 
obstantibus. 

Datum Romae in Sacra Poeniten- 
tiaria die 25 Martii 1881. 

A. Cakd. Bilio, 

POENITENTIARIUS MaIOB. 

Hip. Can. Palombi, 

S. PoenitentiaHae Se(Teta/riuBc 



Ex S. POENITENTIABIA PBO IlTBI- 

LAEO Anni 1886. 

Sa^ra Poenitentiaria de m/m- 
dato SSmi D. N. Leonia PP. 
XIIL 8equente8 declarationes edit 
prolubilaeo huius anni 1886. 

I. leiunium pro lubilaeo conse- 
quendo praescriptum adimpleri 
non posse diebus stricti iuris leiu- 
nio reservatis nec diebus quatuor 
temporum per annum et nisi adhi- 

beantur cibi esuriales, vetito usu 
circa qualitatem ciborum cuius- 
cumque indulti seu privilegii etiam 
bullae Cruciatae. In iis vero locis 
ubi cibis esurialibus uti difficile sit, 
Ordinarios posse indulgere ut ova 
et lacticinia adhibeantur, servata in 
caeteris ieiunii ecclesiastici forma. 

II. Christifidelibus cum capitu- 
lis, congregationibus, confraternita- 
tibus, collegiis nec non cum pro- 
prio parocho aut sacerdote ab eo 
deputato ecclesias pro lucrando 
lubilaeo processionaliter visitanti- 
bus, applicari posse ab Ordinariis 
indultum in litteris apostolicis iis- 
dem capitulis, congregationibus 
etc. concessum. 

III. Una eademque confessione 
et communione non posse satisfieri 
praecepto paschali et simul ac- 
quiri lubilaeum. 

IV. lubilaeum quoad plenariara 
indulgentiam bis aut pluries ac- 



suris et a casibus 
mutationes aut dis] 

V. Ad iuiunctas 
equendas designari 
pellas et oratoria, 
publico cultui add 
leat Missa celebrari 

VI. Visitationes 
lubilaeum indictas, 
scripto numero fiar 
pro lubitu fideliun 
diversis diebus. 

VII. Posse lucra 
qui conditiones pra 
in una dioecesi pari 

teras apostolicas concessis cum iis 
qui petunt absolvi et dispensari, 
sed nolunt adimplere opera iniunc- 
ta et lucrari lubilaeum. 

Datum Romae in sacra Poeniten- 
tiaria die 15 lanuarii 1886. 

Raphael Card. Monaco La Val- 

LETTA, 

Maiob Poenitentiaeius. 

Hyppolitus Can. Palombi, 

8ecreta/riu8. 

